ddrg/super_eurlex huggingface dataset:
(5)

Selguse huvides on asjakohane sõnaselgelt sätestada, et CN-koodi 1604 14 16 alla kuuluva tuunikalafilee valmistamiseks kasutatav ainuke päritolustaatuseta materjal peaks olema HSi rubriikidesse 0302 või 0303 kuuluv tuunikala, et kõnealuse tuunikalafilee puhul saaks kasutada erandit.
(11)

Itaalia, Poola ja Portugal on esitanud komisjonile dokumendid, mis tõendavad, et Sitsiilia maakonna provintsid Catania, Enna, Palermo ja Ragusa Itaalias, 19 Kujawy-Pomorze, Pomorze, Warmia-Masuuria ja Suur-Poola (Wielkopolskie) vojevoodkonna halduspiirkonda (powiaty) Poolas, kõik Centro ja Lisboa e Vale do Tejo halduspiirkondade (regiões) alla kuuluvad ringkonnad (distritos) ning neli Norte halduspiirkonna (região) alla kuuluvat ringkonda (distritos) Portugalis vastavad direktiivis 64/432/EMÜ sätestatud ametlikult veiste ensootilise leukoosi vaba staatuse andmise tingimustele.
(3)

Komisjoni 6. novembri 2006. aasta otsuses 2006/766/EÜ, millega kehtestatakse loetelu kolmandate riikide ja territooriumide kohta, millest on lubatud importida kahepoolmelisi molluskeid, okasnahkseid, mantelloomi, meritigusid ja kalatooteid, (3) on loetletud kolmandad riigid, mis täidavad määruses (EÜ) nr 854/2004 osutatud kriteeriume ja mis seetõttu suudavad tagada, et selliste toodete eksport liitu vastab liidu õigusaktides tarbijate tervise kaitseks sätestatud sanitaarnõuetele. Kõnealuse otsuse I lisas on esitatud nende kolmandate riikide loetelu, millest on lubatud importida inimtoiduks ettenähtud elusaid, jahutatud, külmutatud või töödeldud kahepoolmelisi molluskeid, okasnahkseid, mantelloomi ja meritigusid. Loetelus on märgitud ka sellise impordi piirangud teatavatest kolmandatest riikidest.
(2)

Eespool nimetatud Euroopa Liidu õiguse aluspõhimõte on sätestatud Euroopa Liidu põhiõiguste harta artiklis 41 (2). Kuna kaubandusmenetlusega hõlmatud isiku õigused, mis on sätestatud harta artikli 41 lõigetes 1 ja 2, on õigusloome üldpõhimõtted, on need selgelt sätestatud järgmistes määrustes või peaks neid kõnealuste määruste suhtes kohaldama: nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, (3) nõukogu 11. juuni 2009. aasta määrus (EÜ) nr 597/2009 kaitse kohta subsideeritud impordi eest riikidest, mis ei ole Euroopa Ühenduse liikmed, (4) nõukogu 26. veebruari 2009. aasta määrus (EÜ) nr 260/2009 impordi ühiste eeskirjade kohta, (5) nõukogu 7. juuli 2009. aasta määrus (EÜ) nr 625/2009 teatavatest kolmandatest riikidest pärit impordi ühiste eeskirjade kohta, (6) nõukogu 22. detsembri 1994. aasta määrus (EÜ) nr 3286/94, millega kehtestatakse ühenduse meetmed ühise kaubanduspoliitika vallas, et tagada rahvusvahelistest kaubanduseeskirjadest, eeskätt Maailma Kaubandusorganisatsiooni egiidi all kehtestatud eeskirjadest tulenevate ühenduse õiguste kasutamine, (7) nõukogu 29. jaanuari 1996. aasta määrus (EÜ) nr 385/96 kaitse kohta kahjustava hinnakujunduse eest laevaehituses, (8) Euroopa Parlamendi ja nõukogu 21. aprilli 2004. aasta määrus (EÜ) nr 868/2004, mis käsitleb kaitset kolmandate riikide poolse subsideerimise ja ebaõiglase hinnakujunduse vastu, mis põhjustab ühenduse lennuettevõtjatele lennuteenuste pakkumisel kahju, (9) nõukogu 22. juuli 2008. aasta määrus (EÜ) nr 732/2008, millega kohaldatakse üldiste tariifsete soodustuste kava 1. jaanuarist 2009 ja millega muudetakse määrusi (EÜ) nr 552/97, (EÜ) nr 1933/2006 ja komisjoni määrusi (EÜ) nr 1100/2006 ja (EÜ) nr 964/2007, (10) nõukogu 23. juuli 2001. aasta määrus (EÜ) nr 1515/2001 meetmete kohta, mida ühendus võib võtta pärast WTO vaidluste lahendamise organi aruannet dumpingu- ja subsiidiumivastaste meetmete kohta, (11) ja nõukogu 3. märtsi 2003. aasta määrus (EÜ) nr 427/2003 üleminekuaja tootepõhise kaitsemehhanismi kohta seoses Hiina Rahvavabariigist pärineva impordiga ja millega muudetakse määrust (EÜ) nr 519/94 teatavatest kolmandatest riikidest pärineva impordi ühiseeskirjade kohta (12).
(5)

2010. aasta aprillis andis Hiina rahandusministeerium välja „Tegevuskava äriettevõtete raamatupidamisstandardite (ASBE) jätkuvaks lähendamiseks IFRSile”, kus Hiina veel kord rõhutas soovi jätkata liikumist IFRSi suunas. 2010. aasta oktoobri seisuga on kõik Rahvusvaheliste Raamatupidamisstandardite Nõukogu (IASB) välja antud standardid ja tõlgendused üle võetud ASBEsse. ESMA on teatanud, et lähenemine on piisav ja liidu emitendid, kes koostavad oma raamatupidamisaruanded vastavalt IFRSile, ei pea oma finantsaruandeid korrigeerima. Seega on asjakohane lugeda Hiina ASBE samaväärseks vastuvõetud IFRSiga alates 1. jaanuarist 2012.
(1)

17. juulil 2008. aastal võttis komisjon vastu otsuse 2008/603/EÜ, (2) millega tehti ajutine erand määruse (EÜ) nr 1528/2007 II lisas sätestatud päritolureeglitest, et võtta arvesse Mauritiuse eriolukorda seoses tuunikalakonservide ja tuunikalafileega. Komisjoni rakendusotsusega 2011/377/EL (3) pikendati kõnealuse ajutise erandi kehtivust kuni 31. detsembrini 2011. 6. oktoobril 2011 taotles Mauritius kooskõlas määruse (EÜ) nr 1528/2007 II lisa artikliga 36 uue erandi kehtestamist nimetatud lisas sätestatud päritolureeglitest. Mauritiuse esitatud teabe kohaselt oli värske tuunikala saak isegi tavaliste hooajaliste kõikumistega võrreldes ebatavaliselt väike. Arvestades, et ebanormaalne olukord püsib muutumatuna alates 2008. aastast ning et India ookeanil tuleb arvestada piraatluseohuga, tuleks ette näha uus erand alates 1. jaanuarist 2012.
(5)

2004. aasta märtsis sai Ühendkuningriik direktiivi 91/414/EMÜ artikli 6 lõike 2 kohase taotluse äriühingult Syngenta Ltd toimeaine pinoksadeeni kandmiseks direktiivi 91/414/EMÜ I lisasse. Komisjoni otsusega 2005/459/EÜ (6) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
(9)

Komisjoni eksperdid on Taisse korraldanud mitmeid kontrollkäike, et hinnata loomatervise olukorda ja olemasolevaid haiguste kontrollimise süsteeme kõnealuses kolmandas riigis. Viimaste Taisse tehtud kontrollkäikude põhjal on tehtud järeldus, et üldsüsteem annab piisava garantii, et asjaomased tooted täidavad liidu nõudeid.
(4)

Nende liikmesriikide riigipead või valitsusjuhid, mille rahaühik on euro, märkisid 26. oktoobril 2011, et protokolli nr 14 (eurorühma kohta) artiklis 1 osutatud ettevalmistavat organit, mis koosneb eurot rahaühikuna kasutavate liikmesriikide rahandusküsimuste eest vastutavate ministrite ja komisjoni esindajatest (edaspidi „eurorühma töörühm”), juhib täiskohaga töötav eesistuja. Sellele ametikohale nimetatud isik ei ole enam liikmesriigi valitsuse ametnik ning ta tööandjaks on ELi institutsioonid.
Kindlustusselts

Societatea de Asigurare-Reasigurare Lig Insurance SA (LIG kindlustus- ja edasikindlustusselts), registrijärgne asukoht 25-27 Str. Tudor Vianu, Apt. 2, Bukarest, sektor 1, Romania, mis on registreeritud riiklikus äriregistriametis numbri all J40/21751/19.8.1992, ettevõtja unikaalne registrikood on 2626923/30.12.1992, ja seaduslik esindaja peadirektor pr Violeta-Mihaela SIMEDRE.
(1)

Direktiivi 2000/29/EÜ III lisa A osa punktis 12 on sätestatud üldine keeld liigi Solanum L. ja selle hübriidide varremugulate, v.a nimetatud A osa punktides 10 ja 11 määratletud võsundite või mugulate, sealhulgas kolmandatest riikidest pärineva liigi Solanum tuberosum L. varremugulate liitu sissetoomise kohta. Seda keeldu ei rakendata Euroopa kolmandate riikide suhtes, mis on tunnistatud vabaks organismist Clavibacter michiganensis ssp. sepedonicus (Spieckerman ja Kotthoff) Davis et al. (edaspidi „kõnealune organism”).
1)

Artikli 1 lõiked 2 ja 3 asendatakse järgmisega: „2. Ülemäärase eelarvepuudujäägi kõrvaldamisele suunatud kohandamiskava eesmärk on valitsemissektori eelarve esmane puudujääk (puudujääk ilma intressikuludeta), mis ei ületa 2,037 miljardit eurot (1,0 % SKPst) aastal 2012, ning esmane ülejääk vähemalt 3,652 miljardit eurot (1,8 % SKPst) 2013. aastal ja 9,352 miljardit eurot (4,5 % SKPst) 2014. aastal. Võlavahetuse järel on kõnealused esmase puudujäägi/ülejäägi eesmärgid kooskõlas kogupuudujäägiga, mis on 14,811 miljardit eurot (7,3 % SKPst) 2012. aastal, 9,462 miljardit eurot (4,7 % SKPst) 2013. aastal ja 4,499 miljardit eurot (2,2 % SKPst) 2014. aastal. Selleks peab struktuurne eelarvepositsioon aastatel 2009–2014 paranema vähemalt 10 % SKPst. Varade (finants-ja mittefinantsvarad) privatiseerimisest saadav tulu ning kõik ülekanded, mis on seotud eurorühma 21. veebruari 2012. aasta otsusega, mis käsitleb euroala liikmesriikide keskpankade, sealhulgas Bank of Greece’i tulusid, mis tulenevad nende investeerimisportfellis olevatest Kreeka võlakirjadest, ei vähenda eelarve konsolideerimise vajadust ning neid ei võeta kõnealuste eesmärkide hindamisel arvesse. 3. Lõikes 2 osutatud kohandamiskava on kooskõlas valitsemissektori konsolideeritud võla muutusega 2012. aastal -26,954 miljardit eurot, 2013. aastal 6,775 miljardit eurot ja 2014. aastal 1,492 miljardit eurot.”
(2)

Svaasimaa esitatud teabe kohaselt ei suuda ta täita määruse (EÜ) nr 1528/2007 II lisa artiklis 6 sätestatud päritolu kumulatsiooni reegleid. Kuna Svaasimaal puudub virsiku- ja pirnitootmine, hangib riik toodete valmistamise jaoks naabruses asuvast Lõuna-Aafrikast päritolustaatuseta, CN-koodide ex 2008 70 92 ja 2008 70 98 alla kuuluvaid kuubikuteks lõigatud, suhkrulisandita mahlas virsikuid ja CN-koodi ex 2008 40 90 alla kuuluvaid kuubikuteks lõigatud, suhkrulisandita mahlas pirne. Määruse (EÜ) nr 1528/2007 II lisa artikli 6 lõike 7 kohaselt on lõpptooted välja jäetud kumulatsioonist Lõuna-Aafrikaga. Seepärast tuleks kehtestada ajutine erand. Selleks et lubada Svaasimaal täielikult kasutada määratud koguseid, peaks ajutine erand olema kohaldatav tagasiulatuvalt alates 1. jaanuarist 2012.
(127)

Menetluse avamise otsuses toodud ja mittevaidlustatud asjaoludest ilmneb, et kohalikke elektrijaotusettevõtteid on 168. Neist 144 on riiklikud ettevõtted või segaomandis olevad ettevõtted. Riiklike ettevõtete puhul on tegemist avalike ettevõtetega, mida täiel määral kontrollivad kohalikud ametiasutused (näiteks kohalikud omavalitsused). Segaomandis olevad ettevõtted on äriühingud, mille kapitali enamusosalus kuulub riiklikele ametiasutustele, seega on nende ressursside näol tegemist riigi ressurssidega. Seega tegutsevad mainitud kohalikud elektrijaotusettevõtted vahetult riigi kontrolli all. Üheks kohalikuks jaotusettevõtte liigiks on EPIC (riiklik tööstus- ja kaubandusettevõte). Nende puhul on tegemist riiklike ettevõtetega, mis on täielikult riigi omanduses ning nende ressursside näol on seega tegemist riigi ressurssidega.
6)

Artikkel 18 asendatakse järgmisega: „Artikkel 18 Teabe ja dokumentide avaldamine „1. Kõrge esindaja on volitatud avaldama kooskõlas otsusega 2011/292/EL ÜRO-le, NATO/KFORile ja käesoleva ühismeetmega seotud kolmandatele pooltele ELi salastatud teavet ja EULEX KOSOVO jaoks koostatud dokumente kuni salastatuse tasemeni, mis vastab teabe saaja teadmisvajadusele. Selle hõlbustamiseks nähakse kohapeal ette tehniline kord. 2. Konkreetse ja vahetu operatiivvajaduse puhul on kõrge esindaja volitatud avaldama kooskõlas otsusega 2011/292/EL pädevatele kohalikele asutustele ELi salastatud teavet ning EULEX KOSOVO jaoks koostatud dokumente kuni tasemeni „RESTREINT UE / EU RESTRICTED”. Kõikidel muudel juhtudel avaldatakse nimetatud teavet ja dokumente pädevatele kohalikele asutustele kooskõlas menetlustega, mis vastavad kõnealuste asutuste ja ELi vahelise koostöö tasemele. 3. Kõrge esindaja on volitatud avaldama ÜRO-le, NATO/KFORile, käesoleva ühismeetmega seotud kolmandatele pooltele ja pädevatele kohalikele asutustele ELi salastamata dokumente, mis on seotud EULEX KOSOVOt käsitlevate nõukogu aruteludega, mille suhtes vastavalt nõukogu kodukorra (5) artikli 6 lõikele 1 kehtib ametisaladuse hoidmise kohustus. 4. Kõrge esindaja võib need volitused ning samuti volituse sõlmida eespool nimetatud tehniline kord delegeerida oma alluvuses olevatele isikutele, tsiviiloperatsiooni ülemale ja/või missiooni juhile.”
(2)

Teatises osutatakse Alcohol and Tobacco Tax and Trade Bureau (alkoholi ja tubaka maksu- ja kaubandusbüroo) vastu võetud ja föderaalregistris 27. oktoobril 2011. aastal avaldatud lõplikule eeskirjale, (3) millega muudetakse alkoholi ja tubaka maksu- ja kaubandusbüroo määrusi, et lisada viinamarjasortide loetelusse teatav hulk uusi nimesid, mis on heaks kiidetud Ameerika veininimedena.
(3)

Tai ametiasutused on komisjonile teatanud, et ühe Tais paikneva kinnitatud kiiritusrajatise nimi on muutunud.
1.

Otsuse 2011/782/ÜVJP I lisas loetletud kirjed allpool nimetatud isikute kohta asendatakse allpool esitatud kirjetega: Nimi Identifitseerimisandmed Põhjendus Loetelusse kandmise kuupäev Manal Al Assad (teise nimega Manal Al Ahmad) Sündinud: 02.02.1970. Sünnikoht: Damaskus Passi nr (Süüria): 0000000914 Sünninimi: Al Jadaan Maher Al Assadi abikaasa; seega saab ta režiimist kasu ja on sellega lähedalt seotud. 23.3.2012 Issam Anbouba Anbouba for Agricultural Industries Co juhatuse esimees. Sündinud 1952. aastal Homsis (Süüria) Toetab rahaliselt repressiivorganeid ja poolsõjaväelisi rühmitusi, kes kasutavad Süüria tsiviilelanikkonna vastu vägivalda. Annab improviseeritud kinnipidamiskeskuste sisseseadmiseks kinnisvara (hooneid, ladusid). Omab finantsalaseid suhteid Süüria kõrgete ametiisikutega. 2.9.2011 Mazen al-Tabba Sündinud: 01.01.1958 Sünnikoht: Damaskus Passi nr (Süüria): 004415063 Kehtib kuni: 06.05.2015 Ihab Makhloufi ja Nizar al-Assadi (karistatud 23.8.2011) äripartner; koos Rami Makhloufiga on valuutavahetusfirma Al-Diyar lil-Saraafa omanik, kes toetab Süüria keskpanga poliitikat. 23.3.2012
(3)

Elusate kabiloomade import ELi on lubatud ainult siis, kui volitatud kolmas riik esitab tagatise, et loomad on direktiivi 2004/68/EÜ II lisas loetletud üldiste põhinõuete kohaselt pärit haigustevabalt territooriumilt ning nimetatud lisas loetletud haiguste vastu vaktsineeritud loomade viimine sellele territooriumile on keelatud.
(1)

Komisjoni 3. novembri 2008. aasta otsuses 2008/855/EÜ (loomatervishoiualaste tõrjemeetmete kohta seoses sigade klassikalise katkuga teatavates liikmesriikides) (3) on sätestatud teatavad tõrjemeetmed seoses sigade klassikalise katkuga liikmesriikides või nende piirkondades, mis on loetletud kõnealuse otsuse lisas. Kõnealuses loetelus on nimetatud ka Saksamaa Rheinland-Pfalzi ja Nordrhein-Westfaleni liidumaa territooriumi osi.
4.

Syria International Islamic Bank (SIIB) (Süüria Rahvusvaheline Islami Pank (SIIB)) (teise nimega Syrian International Islamic Bank (Süüria Rahvusvaheline Islami Pank), teise nimega SIIB)

Aadress: Syria International Islamic Bank Building, Main Highway Road, Al Mazzeh Area, P.O. Box 35494, Damascus, Syria Teine aadress: P.O. Box 35494, Mezza'h Vellat Sharqia'h, beside the Consulate of Saudi Arabia, Damascus, Syria

SIIB on tegutsenud Süüria Kommertspanga fassaadina, mis võimaldas sellel pangal hoida kõrvale ELi kehtestatud sanktsioonidest. Aastatel 2011–2012 tegi SIIB salaja Süüria Kommertspanga nimel rahalisi tehinguid ligi 150 miljoni dollari ulatuses. Väidetavalt SIIB tehtud rahalisi tehinguid tegi tegelikult Süüria Kommertspank. Lisaks sellele, et SIIB tegi Süüria Kommertspangaga koostööd sanktsioonidest kõrvalehoidmiseks, vahendas SIIB mitut Süüria Liibanoni Kommertspanga suurt makset, kelle EL on juba loetelusse kandnud. Sellise tegevusega on SIIB aidanud rahastada Süüria režiimi.
2)

lõikesse 8 lisatakse järgmised punktid: „f) järgmiste töösuundade lõpetamine kodumaisele kapitalile kuuluvates Iiri pankades, kelle tulemuste kohta Iiri ametiasutused annavad aru komisjonile, Euroopa Keskpangale ja Rahvusvahelisele Valuutafondile: i) varade kvaliteedi sõltumatu hindamine, et hinnata agregeeritud ja üksikute laenuportfellide kvaliteeti ning protsesse, millega määratakse ja jälgitakse varade kvaliteeti; ii) probleemsete krediiditehingute läbivaatamine, et hinnata pankade tegevusvõimekust ja probleemse laenuportfelli juhtimist, sealhulgas maksevõlgnevuste juhtimine ning viivislaenude saneerimine ja laenukahjumi vähendamine; iii) andmete terviklikkuse kontrollimine, et hinnata panga andmete usaldusväärsust, ning iv) tulude kirjendamise ja laenude uuendamise projekt, et võrrelda praeguseid tavasid IFRSga ja asjaomaste regulatiivsete suunistega; g) panga edusammude hindamine viivislaenude saneerimisel; h) komisjonile, Euroopa Keskpangale ja Rahvusvahelisele Valuutafondile hinnangu esitamine meetmete kohta, mis on võetud seoses tööotsijatele mõeldud toetuse saajatega, kes ei osale aktiveerimisintervjuudel; i) mitut osakonda hõlmava sellise aruande lõpetamine, milles analüüsitakse võimalusi selliste negatiivsete stiimulite piiramiseks, mis tulenevad sotsiaalmaksete süsteemist ja vähendavad huvi tööle asuda; j) uue sellise õigusakti vastuvõtmine, millega reformitakse uute avalikku teenistusse astujate pensioniõigusi. See hõlmab avaliku teenistuse teatavate töötajate kiirendatud pensionilemineku läbivaatamist ja pensionide indekseerimist tarbijahindadega. Pensionide aluseks on töötamise ajal saadud keskmine sissetulek. Uute teenistusse astujate pensionilemineku iga seotakse riikliku pensionilemineku eaga.”
(1)

Järgides komisjoni ettepanekut vastavalt asutamislepingu artikli 126 lõikele 6, otsustas nõukogu 2. detsembril 2009. aastal otsusega 2010/285/EL, (1) et Saksamaal on ülemäärane eelarvepuudujääk. Nõukogu märkis, et 2009. aastaks kavandatud valitsemissektori eelarve puudujääk ulatus 3,7 %-ni SKPst, mis ületas seega aluslepingus sätestatud kontrollväärtust 3 % SKPst, kusjuures valitsemissektori koguvõlaks prognoositi 2009. aastal 74,2 % SKPst, mis ületab aluslepingus sätestatud kontrollväärtust 60 % SKPst (2).
(5)

Nende andmete põhjal, mis komisjon (Eurostat) esitas vastavalt määruse (EÜ) nr 479/2009 artiklile 14 pärast Bulgaaria poolt enne 1. aprilli 2012 esitatud teatist, ning komisjoni talituste 2012. aasta kevadprognoosi alusel on järgmised järeldused põhjendatud. — Ülemäärase eelarvepuudujäägi aastale järgneval perioodil on eelarve-eesmärgid pidevalt ületatud. Valitsemissektori eelarve puudujääki vähendati 2010. aastal 3,1 %-ni SKPst ning 2011. aastal isegi 2,1 %-ni SKPst, algselt seatud eesmärgid olid vastavalt 3,8 % ja 2,5 %. Eelarvepuudujäägi parandamise peamiseks tõukejõuks on olnud kulude kasvu range kontroll, sealhulgas valitsemissektori palkade ja pensionide külmutamise kaudu, tänu millele langes aastatel 2009–2011 kulude suhe SKPsse 5,5 protsendipunkti võrra. 2012. aasta lähenemisprogrammis prognoositakse eelarvepuudujäägi jätkuvat vähenemist 1,6 %-ni SKPst 2012. aastal ja 1,3 %-ni SKPst 2013. aastal. Komisjoni talituste 2012. aasta kevadprognoosi kohaselt peaks valitsemissektori eelarve puudujääk vähenema 2012. aastal 1,9 %-ni SKPst ja 2013. aastal 1,7 %-ni SKPst, tulenevalt valitsemissektori palkade jätkuvast külmutamisest ning tulude laekumise tsüklilisest paranemisest. — Komisjoni talituste 2012. aasta kevadprognoosi kohaselt on tsükliliselt kohandatud eelarveseisund, võtmata arvesse ühekordseid ja ajutisi meetmeid, 2012. aastal 0,7 % SKPst ja 2013. aastal 0,8 % SKPst, tingimusel et poliitikat ei muudeta. Võtmata arvesse kaalutlusõiguse raames võetud tulumeetmeid, peaks valitsemissektori kulude kasvumäär prognooside kohaselt jääma aastatel 2012 ja 2013 allapoole võrdlusalust, milleks on nõukogu 7. juuli 1997. aasta määruse (EÜ) nr 1466/97 (eelarveseisundi järelevalve ning majanduspoliitika järelevalve ja kooskõlastamise tõhustamise kohta) (6) artikli 5 lõikes 1 määratletud kontrollväärtusena kasutatav potentsiaalne SKP keskpika perioodi kasvumäär. — Komisjoni talituste 2012. aasta kevadprognoosis ennustatakse valitsemissektori võla mõõdukat kasvu 16,3 %-lt SKPst 2011. aastal 18,5 %-le SKPst 2013. aastal. Võlaprognoosid ei hõlma võimalikku välisvõlakirjade emiteerimist 2012. aastal, mille eesmärk on eelrahastada eurovääringus võlakirjade lunastamist hinnangulises mahus 2 % SKPst 2013. aasta jaanuaris. Ka viimases lähenemisprogrammis prognoositakse 2013. aastaks võla suhte kasvu 18,4 %ni.
(2)

Määruse (EÜ) nr 726/2004 artikli 61a lõikes 1 on sätestatud, et komisjon määrab need eksperdid eesmärgiga tagada piisav asjaomaste teadmiste tase komitees.
(6)

2004. aasta septembris said Madalmaad direktiivi 91/414/EMÜ artikli 6 lõike 2 kohase taotluse äriühingult Koppert Beheer BV toimeaine kaaliumjodiidi kandmiseks direktiivi 91/414/EMÜ I lisasse. Komisjoni otsusega 2005/751/EÜ (7) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
(2)

Nõukogu 2006. aasta juunis vastuvõetud järeldustes ELi tervishoiusüsteemide ühiste väärtuste ja põhimõtete kohta (1) tunnustatakse, et ehkki ei ole otstarbekas püüda tervishoiusüsteeme ELi tasandil standardiseerida, on Euroopa tasandi tervishoiualasel tööl siiski tohutu väärtus. Seega on liikmesriigid võtnud kohustuseks teha koostööd, et jagada kogemusi ja teavet heade tavade kohta.
(4)

23. veebruaril 2011 leppisid liikmesriigid kokku uue ajutise eksperdirühma loomises, tuntud kui maksuhaldurite dialoogiplatvorm. Põhjalikult muutunud ärikeskkond on ajendanud mõningaid liikmesriike välja töötama kasutajakeskset ettevõtlusstrateegiat, mis rajaneb maksumaksjate/klientide eri rühmade, nende käitumise ja maksuhalduriga suhtlemisel kogetud raskuste mõistmisel, olgu tegemist maksudeklaratsiooni esitamise või suurettevõtete vajaduste arvestamisega. Kõnealuse lähenemisviisi eesmärk oli luua eeskirju järgivatele ettevõtetele võrdsed võimalused, mis tagavad ausa konkurentsi; lisaks võimaldas see maksuhalduritel suunata vahendeid, et tõhusamalt võidelda pettuste vastu.
(1)

Euroopa Keskpankade Süsteemi ja Euroopa Keskpanga põhikirja artikli 18.1 kohaselt võivad Euroopa Keskpank (EKP) ja liikmesriikide, mille rahaühik on euro, keskpangad (edaspidi „RKPd”) teha krediiditehinguid krediidiasutustega ja muude turul osalejatega, kui laen on piisavalt tagatud. Tagatiskõlblikkuse kriteeriumid eurosüsteemi rahapoliitika tehingute jaoks on sätestatud 20. septembri 2011. aasta suunise EKP/2011/14 (eurosüsteemi rahapoliitika instrumentide ja menetluste kohta) (1) I lisas.
(2)

Lisa ajakohastatakse vastavalt rahanduskokkuleppe artikli 8 lõikele 3, millega nähakse ette, et komisjon muudab lisa igal aastal, et võtta arvesse uusi asjakohaseid ELi õigusakte ja eeskirju ning kehtivate õigusaktide ja eeskirjade muudatusi. Kõnealuse sätte mõistes tunnistati üks õigusakt kehtetuks ja võeti vastu kaks uut liidu õigusakti, mis kuuluvad rahanduskokkuleppe artikli 8 lõike 1 reguleerimisalasse, ning need tuleks lisada lisasse.
(3)

Komisjon on saanud konkurentidelt mitu kaebust, et äriühing PVT Technology väärkasutab energiatõhususe suurendamise parimat võimalikku tehnikat käsitlevat viitedokumenti turunduseesmärgil, märkides et PoetterSensor on energiatõhususe suurendamise parima võimaliku tehnika näide.
(10)

Euroopa Parlamendi ja nõukogu 22. septembri 2003. aasta määruse (EÜ) nr 1830/2003 (milles käsitletakse geneetiliselt muundatud organismide jälgitavust ja märgistamist, geneetiliselt muundatud organismidest valmistatud toiduainete ja sööda jälgitavust ning millega muudetakse direktiivi 2001/18/EÜ) (5) artikli 4 lõikes 6 on sätestatud GMOsid sisaldavate või nendest koosnevate toodete märgistamise nõuded. Kõnealuse määruse artikli 4 lõigetes 1–5 on sätestatud jälgitavusnõuded GMOsid sisaldavate või nendest koosnevate toodete puhul ning artiklis 5 on sätestatud jälgitavusnõuded GMOdest toodetud toidu ja sööda puhul.